

Budapest Főváros XIV. Kerület Zugló Önkormányzata

[bookmark: _Hlk63323480]Szám: 123-64/2023.
Nyilvános ülésen tárgyalandó!  

Napirend száma: ……………….

Képviselő-testület
2023. február 23-i ülésére


Tisztelt Képviselő-testület!

[bookmark: _Hlk63323470][bookmark: _Hlk106787952]Tárgy: Budapest Főváros XIV. Kerület Zugló Önkormányzata Képviselő-testülete … /2023. (… . ...) önkormányzati rendelete a Zugló építési szabályzatáról szóló Budapest Főváros XIV. Kerület Zugló Önkormányzata Képviselő-testületének 11/2021. (III. 26.) önkormányzati rendelet módosításáról


I. Előzmények
Budapest Főváros XIV. Kerület Zugló Önkormányzata Képviselő-testülete 266/2022. (VIII. 29.) önkormányzati határozatával elfogadta a Magyarországi Református Egyház Bethesda Gyermekkórháza (a továbbiakban: Beruházó) Budapest XIV. kerület Bethesda u. 3-5. = Hermina út 51-53. = Hungária krt. 200-202. (29768/2 hrsz.) és Bethesda u. 1. = Hermina út 55. (29767/7 hrsz.)  - ingatlanait érintő beruházás (a továbbiakban: Beruházás) ingatlanán tervezett ingatlanfejlesztési Beruházás megvalósításához tartozó telepítési tanulmánytervet, és településrendezési szerződést, amely 2022. szeptember 19-én jött létre. (4. melléklet)

A Beruházás tanulmányterve szerint a tervezett beépítés megvalósításához a Budapest Főváros XIV. Kerület Zugló Önkormányzata Képviselő-testületének a Zugló építésügyi szabályzatáról szóló 11/2021. (III.26.) önkormányzati rendelete (a továbbiakban: ZÉSZ) módosítása szükséges az alábbi paraméterek szerint:
· a beépítés megengedett legnagyobb mértéke: 50 %
· zöldfelület megengedett legkisebb mértéke: 15 %
· a maximális épületmagasság értéke: 25 m
· a kialakítandó parkolószám: 151 db
· telken belüli homlokzatok közötti távolság egyedi szabályozása
amelyet a településrendezési szerződés II. 2 pontja is rögzít.

[bookmark: _Hlk126921594]Az Önkormányzat kötelezettséget vállalt arra, hogy a Beruházó által – a jogszabályi előírások és az állami főépítész véleménye alapján – szolgáltatott, hiánytalan településrendezési tervet felhasználva a szükséges eljárást lefolytatja és a ZÉSZ módosításának rendelettervezetét elkészíti, és az Önkormányzat Képviselő-testülete részére megtárgyalásra előterjeszti.

A partnerségi egyeztetés szabályairól szóló 24/2022. (VI. 13.) önkormányzati rendelet 2. § (1) bekezdésében kapott felhatalmazás alapján 2022. október 3-án a Beruházással érintett terület tömbjére vonatkozó ZÉSZ módosításáról és Zugló teljes – kivéve Városliget – területére vonatkozó technikai jellegű elírás pontosítását célzó ZÉSZ módosításról döntöttem (5. melléklet).
A településrendezési szerződében foglaltaknak és a településrendezési eszközök egyeztetéséről és elfogadásról szóló jogszabálynak megfelelően a ZÉSZ módosítása megkezdődött, a partnerségi egyeztetés a jogszabályi előírásoknak megfelelően 2022. december 20-tól 2022. december 29-ig lezajlott.
A véleményezési felhívás és közzétett anyag elérhető Zugló honlapján:
https://www.zuglo.hu/ertesites-zuglo-epitesi-szabalyzat-egyszerusitett-eljarasban-torteno-modositasanak-velemenyezesi-eljarasarol/ 
A partnerségi egyeztetés során vélemény nem érkezett, így a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 68. § (2) bekezdés b) pontja szerinti egyeztetésre nincs szükség, ennek megfelelően 2023. január 16-án meghoztam a véleményekről a szükséges döntést. (6. melléklet). A véleményezésre közzé tett anyagot változtatás nélkül továbbítottuk az állami főépítésznek egyeztető tárgyalás megtatása és záró véleményének kiadása céljából.
 Az állami főépítész 2023. január 31-én egyeztető tárgyalást tartott. A beérkezett vélemények és az egyeztető tárgyaláson elhangzottak szerint a ZÉSZ módosításának rendelettervezete pontostásra került, az anyag az alábbi linken érhető el:
https://1drv.ms/u/s!AmPWxBzwi1HTibVEqC8hahH5KFag5g?e=opf2Ib

Az állami főépítész BP/1701/00051-14/2023 számú záró szakmai véleménye (7. melléklet) 2023. február 14-én érkezett meg.

II. Vélemények
[bookmark: _Hlk127267883]Főépítészi Iroda véleménye:
A ZÉSZ módosításának indításáról szóló polgármesteri döntés alapján a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletnek és a partnerségi egyeztetés szabályairól szóló 24/2022. (VI. 13.) önkormányzati rendeletnek megfelelően a ZÉSZ módosításának egyeztetése lefolytatásra került, a partnerségi eljárás indításának napján hatályban lévő szabályok szerint lakossági fórumot nem kellett tartani, mely álláspontot az állami főépítész eljárása során – szóban és azzal is hogy nem tett kifogást – megerősített. 
[bookmark: _Hlk127267854]Az állami főépítész záró szakmai véleményében jelezte, hogy az egyeztető tárgyaláson elhangzottak szerint javított végleges dokumentáció tartalmaz olyan módosításokat, melyekkel szakmailag ugyan egyetért, azonban az  eredetileg az E-TÉR felületre feltöltött dokumentációban nem vagy nem úgy szerepeltek, ahogy a véglegesített változatban. 
A jogi egyeztetések során felmerült szövegpontosítások a következők:
A változtatások indokai, ZÉSZ 
- 10.§ (3) bekezdés c) pont – a rövidebb szöveggel is megmaradt a szabályozás tartalma,
- 10.§ (5) bekezdés – az új megfogalmazás a korábbihoz képest egyértelműbben és közérthetőbben fejezi ki az eredeti szabályozási szándékot. 
- 34.§ (2) és (3) bekezdés – szöveg pontosítás eredeti szabályozási szándék megtartásával.
- 59.§ (1) bekezdés – a Vi-2/27 építési övezet bevezetése ebben a bekezdésben szükséges, ez a korábbi szövegből kimaradt, a hiány pótlása jogi okokból nélkülözhetetlen.
[bookmark: _Hlk127268551]Az állami főépítész véleményében foglaltakon felül, a Képviselő-testület elé terjesztett  rendelettervezet szövege, jogi észrevétel alapján apróbb módosításokat tartalmaz, amely által a rendelet egyértelműbb és közérthetőbb lett, az eredeti szabályozási szándékon azonban nem változtatott.

A jogalkotásról szóló 2010. évi CXXX. törvény 17. §-a alapján a ZÉSZ módosítás várható hatásai a következők:
· Társadalmi, gazdasági, költségvetési hatása: a ZÉSZ módosítása az önkormányzat költségvetésében többletkiadást nem eredményez. 
· Környezeti és egészségi következményei: a ZÉSZ módosításának környezeti és egészségügyi hatása nincs.
· Adminisztratív terheket befolyásoló hatása: a ZÉSZ módosításának adminisztrációs többlet terhe nincs.
· A jogszabály megalkotásának szükségessége és a jogalkotás elmaradásának várható következményei: a ZÉSZ módosítás a Bethesda Gyermekkórház tervezett ingatlanfejlesztési beruházás megvalósításának keretét biztosítja, valamint a magasabb rendű jogszabályokkal való és a ZÉSZ-en belüli összhang megteremtése érdekében tartalmaz pontosításokat.
· Az önkormányzati ZÉSZ végrehajtásához szervezeti, tárgyi és pénzügyi többletfeltétel nem szükséges.


Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz. 

Jegyző törvényességi véleménye: a rendelettervezet a törvényességi és a jogszabályszerkesztési követelményeknek megfelel.

Kérjük a Tisztelt Képviselő-testületet, hogy a rendelet-tervezetet megtárgyalni és a rendeletet megalkotni szíveskedjen!

III. Bizottsági vélemények
Az előterjesztést a Városfejlesztési Bizottság, valamint a Jogi és Ügyrendi Bizottság tárgyalja.

IV. Döntési javaslat 
Budapest Főváros XIV. Kerület Zugló Önkormányzata Képviselő-testülete megalkotja a Budapest Főváros XIV. Kerület Képviselő-testületének …../2023. (…..) önkormányzati rendeletét a Zugló építési szabályzatáról szóló 11/2021. (III.26.) önkormányzati rendelet módosításáról az előterjesztés 1. – 2. melléklete szerint.
[bookmark: _GoBack]
A rendeletalkotási javaslatról való döntés a Magyarország helyi önkormányzatairól szóló 2011. évi CLXXXIX. törvény 47.§ (1)-(2) bekezdései, valamint az 50.§-a alapján minősített többséget igényel.
[bookmark: _Hlk38264357]
Budapest, 2023. február 10.


									     Horváth Csaba
                                                                                                                 polgármester 


Mellékletek:
1. rendelet tervezet (a rendelettervezet 1. melléklet 7. és 12. számú rajzai az előterjesztés mellé külön-külön kerültek feltöltésre azok terjedelme miatt)
1. rendelettervezet indokolása
1. településrendezési szerződés
1. ZÉSZ módosítás indításáról szóló polgármesteri döntés
1. polgármesteri döntés a partnerségi véleményekről
1. állami főépítész záróvéleménye (később kerül feltöltésre)

Az előterjesztést készítette: Főépítészi Iroda (Binó Beáta osztályvezető)

